projecte-aina/catalan_government_crawling huggingface dataset:
El Departament de Cultura posa en marxa FEM MEMÒRIA, a través del Servei de Biblioteques i del Servei de Coordinació General d'Arxius, i impulsat per la Biblioteca de Catalunya i l'Àrea de Biblioteques, Informació i Documentació del Consoci de Serveis Universitaris de Catalunya
FEM MEMÒRIA és un projecte de participació ciutadana ('crowdsourcing') que vol recollir, conservar i fer conèixer una mostra de la memòria familiar de Catalunya.
Aquest patrimoni col·lectiu, testimoni de la vida quotidiana d'una societat, complementa el patrimoni que custodien les institucions de la memòria, i que sovint resta "amagat".
El projecte, que es desenvoluparà en campanyes de 3 mesos, consistirà en la digitalització de la documentació gràfica i escrita familiar que els ciutadans vulguin posar a disposició de tota la societat.
Els documents digitalitzats es publicaran al repositori de la Memòria Digital de Catalunya.
La primera campanya, dedicada als OFICIS ANTICS, és a dir, a oficis que ja no existeixen, començarà el dia 1 d'abril i finalitzarà el 30 de juny.
Compta amb la participació de 34 biblioteques i 46 arxius de tot Catalunya.
El projecte compta amb la col·laboració de la Gerència del Servei de Biblioteques de la Diputació de Barcelona, el Consorci de Biblioteques de l'Ajuntament de Barcelona i el Servei de Biblioteques de la Diputació de Girona, mitjançant la participació de les biblioteques públiques i dels arxius.
Més informació a les biblioteques i els arxius participants o bé a: [EMAIL]
El Servei de Biblioteques del Departament de Cultura de la Generalitat de Catalunya publica la Bibliografia selectiva de novetats, número 94 (abril 2014) que té com a objectiu facilitar la gestió del fons de les biblioteques públiques i reforçar el paper de mediació lectora dels serveis bibliotecaris.
Si voleu rebre les bibliografies del Servei us podeu subscriure.
El Servei de Biblioteques del Departament de Cultura, el Tricentenari i l'Ajuntament de Reus presenten l'exposició "1714, dibuixant el mite" a la Biblioteca Central Xavier Amorós.
La inauguració de la mostra es farà divendres 11 d'abril, a les 19 h, i hi assistiran Miquel Calçada, comissari del Tricentenari; Carme Fenoll, cap del Servei de Biblioteques, Cristina Garreta, directora de la Biblioteca Central Xavier Amorós; Alfons López, coordinador de l'exposició, i Jaume Capdevila, responsable de continguts de la mostra.
Obrirà l'acte el senyor Joaquim Sorio, regidor de Cultura de l'Ajuntament de Reus.
L'exposició posa en valor un material artístic i alhora històric: la recreació gràfica del setge de Barcelona i la visualització de la catalanitat a partir de dibuixos, caricatures, historietes i il·lustracions.
Un material gràfic que de la mà d'artistes com Apel·les Mestres, Dionís Baixeras, o Josep Lluís Pellicer, però també d'il·lustradors i ninotaires com Junceda, Cornet o Llaverias, ha acabat conformant la iconografia del catalanisme.
Una mostra pensada per a itinerar per les biblioteques públiques de Catalunya i que permet acostar-se d'una manera visual, dinàmica i fins a cert punt lúdica a un fet històric del qual celebrem l'efemèride el 2014.
El poble català, després d'un silenci forçat de més d'un segle, es reinventà culturalment i també gràficament al llarg del segle XIX.
La premsa il·lustrada que es va publicar durant el període de la Restauració va contribuir a gestar els mites del catalanisme, des de la figura heroica de Rafael de Casanova esculpida per Rossend Nobas, a la sàtira mordaç de Felip V que apareix en revistes satíriques com Cu-cut!, La Tralla, o L'Estevet.
El rastre gràfic del catalanisme també es pot resseguir en la premsa infantil, en revistes com Patufet o La Mainada o publicacions culturals com D'Ací i d'Allà.
L'arribada de la segona república representa també una eclosió gràfica d'aquesta iconografia, amb magistrals dibuixos d'Opisso o David Santsalvador, i que restarà soterrada durant la llarga època franquista per renéixer de nou durant la transició democràtica.
El Tricentenari a les biblioteques
L'exposició posa l'accent en els llibres il·lustrats i historietes que sobre el 1714 s'han editat més recentment, consolidant definitivament una iconografia, nascuda a finals del segle XIX, que ha ajudat a la construcció d'una identitat pròpia.
"1714, dibuixant el mite" s'emmarca en els actes de del Tricentenari, impulsat per la Generalitat de Catalunya.
Amb aquesta activitat, així com la resta d'esdeveniments que tindran lloc arreu durant tot el 2014, la commemoració pretén per una banda, promoure la memòria dels orígens i les causes del present a través de fets clau de la nostra història, i per l'altra, aprofitar la commemoració per suscitar un debat sobre el nostre present i el futur col·lectiu, posant en relleu el vincle persistent entre 1714 i 2014, el fil que uneix qui érem, qui som i qui serem.
El Servei de Biblioteques del Departament de Cultura de la Generalitat de Catalunya publica una bibliografia bàsica sobre el món del circ, amb motiu de la celebració del Dia Internacional del Circ, que se celebra el 19 d'abril.
La proposta bibliogràfica inclou només obres disponibles al mercat i pretén reunir una selecció d'obres bàsiques que aportin a un públic general elements instructius o d'esbarjo sobre la matèria.
La tria s'adreça tant als usuaris com als tècnics dels serveis bibliotecaris que poden utilitzar-la per actualitzar les seves col·leccions.
La tria ha estat elaborada conjuntament amb la Biblioteca Nou Barris de Barcelona, centre que compta amb un fons especialitzat de referència sobre el món del circ, i ha comptat amb la col·laboració de l' Associació de Professionals de Circ de Catalunya (APCC).
Amb aquesta tria, el Servei de Biblioteques es vol sumar a les celebracions del Dia Mundial del Circ.
El Premi Crexells de novel·la, instituït en memòria del filòsof i ateneista Joan Crexells, atorgat per l'Ateneu Barcelonès entre el 1928 i 1938 i recuperat a partir del 1981, és un dels guardons amb més història de la literatura catalana.
Cada any, un jurat independent i de reconegut prestigi fa una primera proposta de tres obres finalistes, escollides entre les novel·les publicades l'any anterior i, després d'un programa de conferències i activitats sobre els títols proposats, els socis de l'Ateneu voten l'obra guanyadora.
En el palmarès del premi hi figuren Prudenci Bertrana, Josep M. de Sagarra, Mercè Rodoreda, Joan Perucho, Baltasar Porcel, Maria Barbal, Pere Gimferrer o Jaume Cabré, entre d'altres.
Com l'any passat, fruit d'un conveni de col·laboració entre el Departament de Cultura de la Generalitat de Catalunya i l' Ateneu Barcelonès, les biblioteques públiques catalanes, a través dels clubs de lectura que ho vulguin, s'incorporaran al Premi participant en la votació de l'obra guanyadora entre les tres finalistes, amb un vot per club.
Les obres finalistes d'enguany són: Dos taüts negres i dos de blancs, de Pep Coll; Les cròniques del déu coix, de Joan-Lluís Lluís, i Licantropia, de Carles Terès.
La col·laboració dels clubs en el Premi Crexells és un reconeixement al seu treball pel foment de la lectura i, en aquest cas, més específicament per la difusió de la literatura catalana.
Des del Departament de Cultura es treballarà per assegurar la presència de les tres obres finalistes a totes les biblioteques públiques catalanes.
Els moderadors del clubs que participin en la votació podran assistir a l'acte de lliurament del XLIII Premi Crexells que es celebrarà el 26 de juny i els membres del clubs tindran dret a una visita d'un dia per a dues persones a l'Ateneu Barcelonès.
A més a més, l'Ateneu Barcelonès farà arribar un lot de novel·les a les biblioteques d'aquests clubs de lectura.
Joan Pera i Ferran Frauca, sota la direcció de Carles Canut, hi llegiran fragments d'aquest clàssic medieval en la versió moderna d'Alba Dedeu
Amics d'Els Clàssics i el Servei de Biblioteques de la Generalitat organitzen un cicle, centrat en El somni de Bernat Metge, amb la voluntat d'apropar els clàssics medievals a les biblioteques catalanes.
Biblioteques de Santa Coloma de Farners, Cambrils, Ulldecona, Granollers, La Seu d'Urgell i Terrassa duran a terme durant aquesta primavera un club de lectura d'El somni de Bernat Metge a partir de la versió moderna que va fer-ne Alba Dedeu per a la col·lecció Tast de Clàssics d'Editorial Barcino.
El punt culminant dels clubs tindrà lloc amb la lectura dramatitzada d'El somni a càrrec dels actors Joan Pera i Ferran Frauca.
Aquesta lectura, en col·laboració amb la Fundació Romea, estarà dirigida per Carles Canut i tindrà guió de Miquel Pujadó.
Les lectures dramatitzades s'iniciaran a Santa Coloma de Farners el 28 d'abril (Biblioteca Joan Vinyoli, 19h).
Continuaran a Cambrils (12 de maig, Biblioteca Pública, 19h), Ulldecona (7 de juny, Biblioteca Popular, 11h), Granollers (16 de juny, Biblioteca Can Pedrals, 19h), La Seu d'Urgell (30 de juny, Biblioteca Comarcal Sant Agustí, 20h) i Terrassa (27 d'octubre, Biblioteca Central, 19.30h).
El somni és una obra complexa i singular, capaç de mirar-se de prop i amb un gran sentit de l'humor els aspectes més prosaics de la vida quotidiana, però també d'elevar-se fins a les idees filosòfiques més transcendents.
1346-1413), membre de la Cancelleria i secretari de Joan I i de Martí l'Humà, és considerat el millor prosista català del segle XIV i una de les plomes més interessants i originals de tota la literatura medieval.
Amics d'Els Clàssics és una iniciativa impulsada per l'Editorial Barcino i la Fundació Lluís Carulla per divulgar els escriptors catalans medievals.
Actualment ja supera els cinc mil cinc-cents seguidors.
Aquest divendres 25 d'abril a les 19.30 en el marc de la programació l'Auditori Més, tindrà lloc la conversa: CARLES CAPDEVILA I BENET CASABLANCAS.
El periodista i director del diari ARA conversarà amb Benet Casablancas, compositor resident a les temporades 13/14 i 14/15 de l'Auditori i l'OBC.
Un diàleg per con��ixer de més a prop el compositor català en la seva vessant humana i intel·lectual.
El compositor i musicòleg, Benet Casablancas, ha rebut el Premio Nacional del disc 1988 del Ministeri de Cultura, el Premi Ciutat de Barcelona 1992 de composició musical, el Premi Nacional de música de la Generalitat de Catalunya (2007) i el Premi Nacional de Música del Ministeri de Cultura 2013.
Posteriorment a les 21h, a la sala 2 de l'Auditori, podreu assistir al concert del grup instrumental bcn216 que interpretarà "7 escenes de Hamlet" de Benet Casablancas, entre d'altres.
Les persones interessades caldrà que confirmin l'assistència a [EMAIL] fins el divendres 25 a les 15h (aforament limitat).
El Servei de Biblioteques del Departament de Cultura de la Generalitat de Catalunya publica una bibliografia bàsica sobre el món de la dansa, amb motiu del Dia Internacional de la Dansa que se celebra el dia 29 d'abril.
La bibliografia ha estat elaborada conjuntament amb la Biblioteca Francesc Candel de Barcelona, centre que disposa d'un fons especialitzat sobre la matèria.
La proposta inclou una tria bàsica de llibres disponibles al mercat i un ventall significatiu de recursos digitals que poden aportar, a un públic general, elements instructius o d'esbarjo sobre la matèria.
El repertori s'adreça tant als usuaris com als tècnics dels serveis bibliotecaris que poden utilitzar-lo per actualitzar les seves col·leccions.
Els usuaris de totes les biblioteques públiques i/o especialitzades de Catalunya poden rebre informació sobre les darreres novetats bibliogràfiques que s'incorporin a les biblioteques.
Els catàlegs disposen d'un servei de subscripció a novetats, i rebran informació sobre les darreres novetats bibliogràfiques que s'incorporin a les biblioteques.
L'usuari rebrà periòdicament un correu electrònic per cada subscripció que realitzi.
Pot triar rebre novetats de cada biblioteca o bibliobús, municipi, tipus de suport i/o matèria.
Les subscripcions a les novetats es fan des del catàleg, concretament a l'espai "El meu compte".
L'any 2013 les biblioteques públiques de Catalunya van incorporar 585.537 nous documents per actualitzar els seus catàlegs.
Els catàlegs de les biblioteques públiques compten amb més de 14 milions de documents, entre llibres, DVD, CD, revistes i diaris.
Es tracta d'un trasllat a una nova seu i canvi de nom de la biblioteca central comarcal Biblioteca Popular de Valls.
La Biblioteca Popular de Valls, inaugurada el 24 de juny de 1918, va ser la primera biblioteca popular de la Mancomunitat de Catalunya i ha tancat definitivament les portes després de gairebé 100 anys de servei per donar pas a un equipament adequat a les necessitats d'avui i als reptes dels propers anys.
La nova biblioteca ret homenatge a Carles Cardó i Sanjoan (Valls, 1884-Barcelona, 1958), eclesiàstic i escriptor, canonge de la seu de Barcelona i influent pensador humanista.
L'equipament s'ubica en l'anomenat Espai Ca Creus, que es troba en el nucli antic de la ciutat.
El projecte, que ha anat a càrrec de Manel Vidal Moreno i Germà Vidal Rebull, és un edifici de nova planta conformat per dos volums, un de compacte i l'altre transparent i vidriat protegit per unes lames de fusta.
La biblioteca s'organitza en quatre plantes i un soterrani.
Al soterrani hi ha la sala polivalent i el dipòsit documental.
A la planta baixa, on hi ha la zona d'acollida i promoció, s'ubica l'àrea de diaris i revistes, i la zona infantil.
A les plantes primera i segona hi ha la zona general amb el fons general, l'àrea de música i cinema, l'espai multimèdia i altres espais de suport.
A la tercera planta hi ha l'àrea de fons local i l'espai de treball intern.
L'edifici compta amb altres serveis municipals com són el centre cívic i l'administració de la Regidoria de Cultura, que es concentren en les plantes primera i tercera.
La biblioteca cobreix un horari d'obertura al públic de 56 hores setmanals i disposa d' un fons de 46.845 documents i 67 títols de subscripcions a publicacions periòdiques.
Ofereix els serveis propis de biblioteca pública i és la primera biblioteca del territori de Tarragona amb el sistema RFID de processament tècnic del fons, sistema que permet que els usuaris gestionin els seus propis préstecs de documents.
La Generalitat ha fet una aportació total per a l'edifici (biblioteca i altres serveis municipals) de 2.272.210 euros.
El Departament de Cultura organitza el projecte de prescripció Destapats, en què es donaran a conèixer nous talents literaris de Catalunya a les biblioteques.
El cicle s'articularà en cinc sessions en què un escriptor amb trajectòria consolidada conversarà amb un autor més novell sobre diferents aspectes literaris o vitals.
Està previst que en fases posteriors s'ampliï el nombre de sessions del cicle.
El projecte, organitzat pel Servei de Biblioteques del Departament de Cultura, pretén establir una línia de col·laboració entre les biblioteques i les editorials que han publicat aquests autors, potenciar la funció prescriptora de les biblioteques públiques i estimular la comunitat de Twitter vinculada als temes literaris per tal que faci el seguiment d'aquestes parelles.
Les cinc sessions, coordinades pel periodista i escriptor Jordi Nopca, són les següents:
El Servei de Biblioteques del Departament de Cutura publica una bibliografia bàsica d'història de Catalunya, amb el desig d'il·lustrar el debat social, cultural i, especialment, identitari que ens ocupa aquest 2014.
Per tal d'aconseguir una eina bibliogràfica més rica, s'han incorporat a la proposta tres perspectives complementàries: la visió de bibliotecàries coneixedores de la demanda lectora a les biblioteques públiques; la perspectiva d'especialistes del Centre d'Història Contemporània de Catalunya i el coneixement del mercat que aporten les llibreries del Museu d'Història de Catalunya i del Born, Centre Cultural.
El repertori inclou una selecció d'obres bàsiques disponibles al mercat i un ventall significatiu de recursos digitals que poden aportar a un públic general elements instructius sobre la història del nostre país.
La tria s'adreça tant als usuaris com als tècnics de les biblioteques que poden utilitzar-la per actualitzar el fons dels seus serveis.
El Servei de Biblioteques vol continuar oferint una selecció de les novetats editorials més interessants dels diversos camps del saber amb un format diferent.
L'edició d'aquest any incorpora una nova coreografia amb motiu de l'Any Brossa
S'hi donaran a conèixer experiències i projectes d'Alemanya, França i Suècia
El proper dissabte 2 de febrer a les 12.00h. tindrà lloc l'acte d'inauguració de la nova Biblioteca Ventura Gassol de Calafell
El programa oferirà, durant l'estiu, diversos tallers i activitats per a tots els públics al voltant d'Antoni Gaudí, Joan Miró, Josep Maria Jujol i Pau Casals
L'11 de juny, d'11 a 13h al vestíbul de la Sala Gran del Teatre Nacional de Catalunya (TNC)
L'esdeveniment tindrà lloc dissabte amb la participació de la directora general de Cooperació Cultural, Àngels Ponsa, i del director artístic del TNC, Xavier Albertí
Obertes les inscripcions per participar en el concurs, que tindrà lloc durant l'estiu i que està dirigit a lectors de 8 a 16 anys
La mostra, impulsada pel Departament de Cultura, recordarà la vida i trajectòria d'aquesta gran figura del teatre i girarà per diferents espais de la xarxa de biblioteques i teatres municipals del territori
El Servei de Biblioteques vol continuar oferint una selecció de les novetats editorials més interessants dels diversos camps del saber amb un format diferent.
Joan Brossa, Teresa Pàmies i Amparo Poch són alguns dels personatges als quals enguany es ret homenatge
El Departament de Cultura presenta, en el marc de la Mancomunitat Cultural, la nova imatge identificativa del Sistema de Lectura Pública i les bases gràfiques del carnet únic de biblioteques
Torna també el concurs per tal de fomentar la lectura de revistes en català
Els premis es decideixen per una votació popular oberta fins al 7 de juliol.
Aquesta iniciativa de foment de la lectura de textos teatrals ha estat nominada dins de la categoria 'Iniciativa per a públics'
Aquest any l'acte reunirà a més d'un centenar de bibliotecaris de tota Catalunya amb els responsables de 7 revistes per a infants i adults
El proper 25 de setembre, el Servei de Biblioteques, en col·laboració amb el Grup de Treball de Publicacions en Sèrie del COBDC (Col·legi Oficial de Bibliotecaris-Documentalistes de Catalunya), organitza la 8a edició del 10x10, un esdeveniment que pretén ser un punt de trobada entre editors i bibliotecaris.
Aquest any, l'activitat se centra en l'àmbit de les revistes o publicacions periòdiques dirigides tant als lectors adults com als infants.
Durant l'acte, es presentaran al més d'un centenar de bibliotecaris assistents fins a 6 revistes per a lectors infantils ( Bitxos, Cocoter, Kids&Music i les revistes del grup Blue Globe Media Junior report, Quaderns d'actualitat i Zine d'actualitat) i 3 més dirigides a adults ( La Mira magazín, Catarsi magazín i 142 revista cultural ).
A més, també es parlarà sobre la presència de les revistes a la plataforma digital e-Biblio i es durà a terme el debat Per molts números més?
Estratègies per a la continuïtat de les revistes moderat per Mònica Pulido i Gemma Nández Pla, bibliotecàries i membres del Grup de Treball de Publicacions en Sèrie del COBDC.
L'acte acabarà amb una acció participativa per repensar la relació entre biblioteques i revistes i estudiar formes de reforçar-ne els fonaments.
Durant el cicle es projectaran a la Filmoteca de Catalunya dues adaptacions cinematogràfiques de novel·les
El Servei de Biblioteques de la Direcció General de Creació, Acció Territorial i Biblioteques del Departament de Cultura, participa un any més en la nova edició del cicle de cinema Per amor a les arts. Aquesta iniciativa té per objectiu utilitzar el cinema com a eina de diàleg amb altres disciplines artístiques.
En ella, la Filmoteca de Catalunya i el Museu Nacional d'Art de Catalunya (MNAC) organitzen la projecció d'una selecció de pel·lícules en què la pintura, el teatre, la dansa, l'arquitectura, la música, el disseny, la literatura o l'òpera són les protagonistes.
A més del Servei de Biblioteques, col·laboren en la tria de les pel·lícules altres institucions culturals com l' Auditori, la Fundació Mies van der Rohe, el Gran Teatre del Liceu, l' Institut de les Lletres Catalanes, el Mercat de les Flors, el Palau de la Música Catalana, el Teatre Lliure, el Teatre Nacional de Catalunya, la Fundació Joan Miró, l' associació FAD (Foment de les Arts i el Disseny) i el Museu del Disseny de Barcelona.
Des del Servei de Biblioteques es presentaran dues adaptacions de novel·les al novembre i al febrer.
La primera serà Le Mystère Henri Pick (La biblioteca dels llibres rebutjats), l'adaptació de la peça homònima de David Foenkinos dirigida per Rémi Bezançon al 2019.
En ella, una editora descobreix en una peculiar biblioteca una novel·la que acaba convertint en èxit.
Un prestigiós crític literari intenta llavors descobrir la vertadera identitat de l'escriptor, un pizzer ja mort al que mai ningú va veure llegir ni escriure.
La segona pel·lícula escollida és Au revoir là-haut ( Ens veurem allà dalt ), adaptació de la novel·la de Pierre Lemaitre.
Albert Dupontel dirigeix al 2017 aquesta ficció en què un il·lustrador i un comptable supervivents de la Gran Guerra creen una estafa sobre els monuments als morts a la França dels anys XX.
Totes les sessions estaran presentades per experts i tindran lloc a la sala Chomón de la Filmoteca de Catalunya els dimarts a les 17.00 h.
Posteriorment, alguns films poden comptar amb una segona projecció.
Del dia 1 de juliol al 12 de setembre, 1.300 joves d'entre 8 i 16 anys, usuaris de 176 biblioteques públiques de Catalunya, han participat en el concurs Llegir té premi, una iniciativa del Servei de Biblioteques del Departament de Cultura de la Generalitat de Catalunya, que s'ha ofert a totes les biblioteques públiques de Catalunya.
Aquest concurs té per objectiu promoure la lectura personal o en grup i millorar la comprensió lectora durant les vacances d'estiu.
El concurs s'ha realitzat a través del portal educatiu Legiland i s'han organitzat en dues categories, de 8 a 11 anys i de 12 a 16 anys.
En aquesta edició del concurs s'han creat un total de 114 equips o clubs de lectura.
Un cop registrats a la plataforma habilitada per concursar, els joves han pogut seleccionar les lectures entre més de 500 títols en català, castellà i anglès.
Alguns dels títols proposats corresponen a edicions de textos de lectura fàcil.
El catàleg de propostes de lectura ha estat seleccionat en base a lectures que adequades a l'edat i possibles interessos dels participants, des de títols clàssics a les darreres novetats de la literatura juvenil.
Tots els títols seleccionats es troben disponibles en suport paper a les biblioteques públiques i, alguns d'ells, també a la biblioteca digital eBiblioCat.
S'han llegit un total de 5.782 llibres.
La mitjana de valoració dels llibres llegits ha estat de 8,01.
S'han realitzat un total de 66.660 qüestionaris i el percentatge d'encerts al qüestionari proposat per validar la comprensió lectora ha estat del 77,37 %.
- Nombre de lectors que han finalitzat almenys 1 llibre: 825
- Percentatge d'encerts: 77,37%
- Mitjana valoració dels llibres llegits: 8,01
- Comentaris fets pels lectors en acabar un llibre: 2.234
- Total de medalles guanyades: 3.294
Els guanyadors/es d'aquesta edició han estat: